Аҳәынҭқарра ахада Александр Анқәаб Аиааира 20 шықәса ахыҵра азгәаҭара иазку аҵыхәтәантәи аилатәара мҩаԥигеит.
Аҳәынҭқарра ахада Александр Анқәаб Аԥсны жәлар Рџьынџьтәылатә еибашьраҿы Аиааира 20 шықәса ахыҵра азгәаҭара иазку аҵыхәтәантәи аилатәара мҩаԥигеит. Уи ахь ааԥхьара рыман ақалақьқәеи араионқәеи рхадацәа, аминисттрақәеи аусҳәарҭақәеи рхадацәа. Аиааира 20 шықәса ахыҵра аҽазыҟаҵаразы аҳәынҭқарратә комиссиа ахантәҩы аԥыза-министр Леонид Лакербаиа еиҭеиҳәеит аусура алҵшәақәа.
Аиааира амш азы Аԥсныҟа иаараны иҟоуп Урыстәылатәи Афедерациа аҟынтәи аофициалтә делегациа – Нхыҵ Кавказ ареспубликақәа рҟынтәи, атәылаҿацәқәа рҟынтәи, иара убасгьы Аахыҵ Уаԥстәылантәи, Приднестровиатәи Молдавиатәи ареспублика аҟынтәи, Ашьхатә Карабах аҟынтәи. Иара убасгьы аилатәараҿы иалацәажәеит Аиааира амш азгәаҭара иазку егьырҭ азҵаарақәа. Аанацҳауеит Аԥсны Аҳәынҭқарра ахада иҿы иҟоу Аинформациатә усбарҭа.